**ტექნიკური პირობა**

**შესასრულებელი მომსახურება:**

კობი-გუდაურის დამაკავშირებელი საბაგირო გზის მიმდებარედ, მთებზე საძელესა და ბიდარაზე ზვავსაწინააღმდეგო დანადგარების სამშენებლო/სამონტაჟო სამუშაოების ტექნიკური ზედამხედველობა.

**შესასრულებელი სამშენებლო/ სამონტაჟო სამუშაოების ადგილმდებარეობა**:

სამშენებლო სამონტაჟო სამუშაო ხორციელდება კობი-გუდაურის მონაკვეთზე, მთების საძელესა და ბიდარას ქედების გასწვრივ, ზღვის დონიდან 2,700-3,250მ სიმაღლეზე.

რთული რელიეფიდან გამომდინარე სამშენებლო/სამონტაჟო სამუშაოების წერტილებზე წვდომა, უმეტეს შემთხვევაში შესაძლებელია მხოლოდ საჰაერო (ვერტმფრენი) გზით. ვიზიტორთათვის ასევე აუცილებელია სამთო-ალპინისტური მომზადება.

ვერტმფრენის მომსახურებას უზრუნველყოფს დამკვეთი.

**პროექტით გათვალისწინებული სამშენებლო/ სამონტაჟო სამუშაობის ჩამონათვალი:**

|  |  |
| --- | --- |
| 1 |  საბურღი და ბეტონის სამუშაოებისთვის გრუნტის ზედაპირის დამუშავება და მომზადება |
| 2 | ანკერების განთავსებისთვის ბურღვითი სამუშაოები, ჩაანკერება და ცემენტაციის მოწყობა; |
| 3 | თითოეულ სამშენებლო წერტილზე არმირებისა და ბეტონის ჩასასხმელად ფორმების მომზადება საპროექტო დოკუმენტაციის მიხედვით, ბეტონირება  |
| 4 | დანადგარებისა (Gazex და Gazflex) და აირის საცავების აწყობა, განთავსება შესაბამისს წერტილებზე და მონტაჟი; |
| 5 | აირსაცავების მონტაჟი დიდი და პატარა  |
| 6 | აირის საცავებისა და დანადგარების შემაერთებელი მილების განთავსება და მონტაჟი პროექტის მიხედვით; |
|  |  |

სამშენებლო-სამონტაჟო სამუშაოები შესრულდება ვერტმფრენის გამოყენებით.

სამშენებლო სამონტაჟო სამუშაოების პროექტით გათვალისწინებული ვადაა 4 თვე: 2020 წლის 1 ივნისიდან 2020 წლის 1 ოქტომბრამდე.

დასამონტაჟებელი დანადგარების ოდენობა - 34 ერთეული, მათ შორის 24 სხვადასხვა სიმძლავრის ზვავსაწინააღმდეგო დანადგარი და 10 ერთეული აირის (ჟანგბადი და პროპანი) საცავი.

მთების საძელესა და ბიდარას გასწვრივ აირსატარი მილების (დაიმეტრებით 32 და 40 მმ) დამონტაჟება საერთო სიგრძით 3,185 მეტრი.

სამშენებლო სამუშაოების პროექტის გასაცნობად კანდიდატებს შეუძლიათ ესტუმრონ შპს მაუნთინ რეზორტს სოლუშანს-ის ოფისს მისამართზე: მიხეილ ჭიაურელის გასასვლელი N 11. საკონტაქტო ტელეფონი: 595 129912 ვასილ ჯანჯღავა

**ზედამხედველობის განხორციელების ეტაპები:**

სამშენებლო სამონტაჟო სამუშაოების თანმიმდევრობის შესაბამისად, ზედამხედველობის განხორციელების ეტაპებია:

1. სამშენებლო სამონტაჟო წერტილების საწყისი მდგომარეობის შესწავლა სამუშაოების დაწყებამდე;
2. დამუშავებული გრუნტის ზედაპირის მოცულობის, ბურღვის მოცულობის და ანკერების სიგრძეების გადამოწმება ბეტონის სამუშაოების დაწყებამდე;
3. ბეტონის საძირკვლების (ზედა და ქვედა) არმატურის მოქსოვის და მოწყობილი ყალიბის პროექტთან შესაბამისობის დადგენა;
4. საძირკვლების დაბეტონების და დანადგარების მონტაჟის პროექტთან შესაბამისობის დადგენა;

**გასაწევი მომსახურების დეტალური აღწერილობა**მიმწოდებელი ვალდებულია:
1. უზრუნველყოს შემსყიდველსა და სამშენებლო სამუშაოების მწარმოებელ კომპანიას შორის გაფორმებული ხელშეკრულებით განსაზღვრული სამუშაოების, ვადების და ხარისხის კონტროლი;

2. ობიექტის მშენებლობის დროს წარმოქმნილი ნებისმიერი სირთულის (სამუშაოების შეფერხების, უხარისხოდ შესრულების, დაბალხარისხოვანი სამშენებლო მასალების/დეტალების გამოყენების, შესრულებული სამუშაოების საპროექტო-სახარჯთაღრიცხვო დოკუმენტაციასთან შეუსაბამობის, სამშენებლო ნორმებისა და წესების დარღვევის) არსებობის შემთხვევაში დაუყოვნებლივ უზრუნველყოს შემსყიდველის წერილობით ინფორმირება და საჭიროების შემთხვევაში, შესაბამისი რეკომენდაციების გაცემა;

3. მიიღოს მონაწილეობა სამშენებლო სამუშაოების განმახორციელებელი კომპანიის მიერ ფარული სამუშაოების წარმოების პროცესში და შემდგომი აქტების შედგენაში, რაც უნდა დასტურდებოდეს ხელმოწერით. აქტებს უნდა დაურთოს სამუშაოების შესრულების ამსახველი ფოტომასალა,სადაც ასახული იქნება სამუშაოს ყველა ეტაპი ;

4. ფორმა N2-ის გადაცემის დღიდან ორ სამუშაო დღეში უზრუნველყოს, მოცულობების და ფასების შედარება რეალურად შესრულებულ სამუშაოებთან და კონტრაქტთან და შემსყიდველისთვის შემოწმების შედეგების გადაცემა; ხელმოწერით დაადასტუროს აქტები, ხოლო უარის თქმის შემთხვევაში მოიწეროს დასაბუთებული უარი და წარმოადგინოს შემდგომი მოქმედების გეგმა;

5.წერილობითი მოთხოვნის შემთხვევაში დაუყოვნებლივ მიაწოდოს შემსყიდველს მომსახურების განხორციელებასთან დაკავშირებული ნებისმიერი დოკუმენტაცია და ინფორმაცია;

6. შეამოწმოს და შეაფასოს ობიექტზე კონტრაქტორის მიერ მშენებლობის უსაფრთხოების კონტროლის ხარისხი;

7. საჭიროების შემთხვევაში, დამკვეთს გაუწიოს კონსულტაცია სამშენებლო კონტრაქტის პირობების, შესასრულებელ სამუშაოთა მოცულობების, საიჟინრო გადაწყვეტილებების მოსალოდნელ ცვლილებებთან დაკავშირებით;

8. მოახდინოს შესრულებულ სამუშაოებში გამოვლენილი დეფექტების იდენტიფიცირება და კონტრაქტორის მიერ მათი გამოსწორების მონიტორინგი;

9. განიხილოს და გასცეს რეკომენდაციები კონტრაქტორის მიერ წარმოდგენილი სამშენებლო მეთოდოლოგიის და გეგმაგრაფიკის თაობაზე;

10. შეამოწმოს მშენებლობაზე გამოყენებული კონსტრუქციების, ნაკეთობებისა და მასალების ტექნიკური პასპორტების, სერთიფიკატების, ლაბორატორიული შემოწმების შედეგებისა და ხარისხის დამადასტურებელი სხვა დოკუმენტების არსებობობა და მათი სამშენებლო/სამონტაჟო სამუშაოებზე გაფორმებულ ხელშეკრულებასთან შესაბამისობა. (არ დაუშვას საპროექტო სპეციფიკაციებისაგან განსხვავებული ან არასერტიფიცირებული მასალების გამოყენება);

11. კეთილსინდისიერად, ჯეროვნად და სრულყოფილად შეასრულოს ხელშეკრულებით გათვალისწინებული პირობები;

**საკვალიფიკაციო მოთხოვნები:**

1. კანდიდატს უნდა გააჩნდეს სამშენებლო სამონტაჟო სამუშაოების ზედამხედველობის მინიმუმ 5 წლიანი გამოცდილება;
2. 2020 წლის 15 თებერვლის მდგომარეობით დასრულებული უნდა ჰქონდეს მსგავსი ტიპის და მოცულობის მინიმუმ 2 პროექტი;
3. პრეტენდენტმა უნდა წარმოადგინოს აკრედიტაციის დამადასტურებელი მოქმედი დოკუმენტი, რომელიც გაცემული იქნება აკრედიტაციის გამცემი უფლებამოსილი ორგანოს მიერ.
4. კანდიდატმა უნდა წარმოადგინოს ინფორმაცია პროექტში მონაწილე ექსპერტების შესახებ (სასურველია CV-ს სახით)
5. პრეტენდენტმა უნდა წარმოადგინოს სახელმწიფო დავალიანების არ ქონის შესახებ დოკუმენტი;
6. პრეტენდეტი არ უნდა იყოს რეგისტრირებული მოვალეთა რეესტრში.

**სატენდერო წინადადების ღირებულება**

